Transcoding-termillä tarkoitetaan yleensä audion tai videon pakkaamista uudelleen niin, että dataa poistetaan ja muokataan tietyistä kohdista, jotta tiedoston koko saadaan pienennettyä. Audion tai videon laatu kärsii tällä tavalla jonkin verran, eikä lopputulos ole niin hyvä kuin pakkaaminen kokonaan uudelleen sopivalla bitratella, joka tuottaisi saman kokoisen tiedoston, mutta operaatio on monta kertaa nopeampi kuin kokonainen uudelleenpakkaus. Sopivia työkaluja on lähinnä MPEG-1 ja MPEG-2-videoiden käsittelyyn. Monet DVD-Video-levyjen pienennysohjelmat käyttävät tätä menetelmää videodatan pienentämiseen.
Jotkin ohjelma käyttävät myös tavallisesta pakkaamisesta termiä transcoding, joten sanan varsinainen merkitys kannattaa tarkistaa jokaisen ohjelman kohdalla erikseen.